A black text on a white background

Description automatically generatedA blue and purple background

Description automatically generated

**An Chomhairle Ealaíon**

**Treoir Earnála**

**Earcaíocht Shábháilte**

An Chomhairle Ealaíon, Treoir Earnála

Earcaíocht Shábháilte

**Réamhrá**

Tá an treoir seo deartha chun tacú le heagraíochtaí agus grúpaí in earnáil na n ealaíon lena bpróisis earcaíochta ach eolas a chur ar fáil faoinar cheart a chur san áireamh agus duine á earcú i ról ina mbeidh siad ag obair le leanaí (faoi bhun 18 mbliana d’aois) nó daoine fásta (os cionn 18 mbliana d’aois, ar daoine fásta iad a d’fhéadfaí a mheas a bheith soghonta agus i mbaol mí-úsáide).

Féadfaidh an t eolas atá sa treoir seo a bheith ina chuidiú agus fostaithe nó oibrithe deonacha á n-earcú.

## Céard atá i gceist le hEarcaíocht Shábháilte?

Is éard is earcaíocht shábháilte ann ná an próiseas chun an duine ceart a aimsiú do ról nó post.

Ba cheart d’eagraíochtaí agus do ghrúpaí a chuireann seirbhísí ar fáil do leanaí a bheith ar an eolas go bhfuil oibleagáidí sonracha orthu faoin Acht um Thús Áite do Leanaí, 2015 nósanna imeachta a bheith i bhfeidhm acu lena leagtar amach an chaoi a n earcóidh agus a roghnóidh siad daoine le bheith ag obair le leanaí.

## Cad is cuspóir le hEarcaíocht Shábháilte?

Tá earcaíocht shábháilte ar cheann de na bealaí ar féidir le heagraíocht nó grúpa na leanaí agus na daoine fásta a n oibríonn siad leo a choinneáil sábháilte ó dhíobháil ó mhí-úsáid agus is beart cosantach coisctheach tábhachtach é.

## Cén tábhacht a bhaineann le Beartas agus Nós Imeachta um Earcaíocht Shábháilte a bheith i bhfeidhm?

Leagtar amach i ndoiciméad beartais agus nós imeachta staid agus próiseas eagraíochta/grúpa maidir le daoine a earcú agus a roghnú i bpoist/róil. Is den tábhacht a bheith trédhearcach faoin bpróiseas earcaíochta, roghnúcháin agus cinnteoireachta sa chaoi go mbeidh sé soiléir don uile dhuine an chaoi a n oibríonn sé.

### Ábhair Mhachnaimh maidir le hEarcaíocht Shábháilte

#### Fógrófar nó tabharfar poiblíocht do gach post ionchasach chomh forleathan agus is féidir.

Is éard is brí leis sin ná go bhfuil an post/ról ar fáil do raon leathan daoine a bhfuil taithí agus scileanna éagsúla acu is féidir leo a thabhairt chuig an ról.

#### Cuir sainchuntas ar fáil ar an bpost/ról.

Is den tábhacht go mbeadh eagraíochtaí agus grúpaí soiléir faoin obair a bheidh an fostaí nó an oibrí deonach a dhéanamh. Is féidir eolas tábhachtach a chur ar fáil i sainchuntais phoist/róil maidir le cuspóir an róil, na príomhchúraim, an struchtúr tuairiscithe, na freagrachtaí agus na sochair.

#### Tabharfar faisnéis do gach iarratasóir maidir leis an eagraíocht agus a cuid gníomhaíochtaí.

Is deis é seo d’eagraíocht nó do ghrúpa iarratasóir a chur ar an eolas faoi na seirbhísí a chuireann siad ar fáil, mar aon lena dtiomantas agus a gcur chuige i leith leanaí agus daoine fásta a úsáideann a gcuid seirbhísí a choinneáil sábháilte ó dhíobháil agus ó mhí-úsáid.

#### Tabhair próiseas iarratais.

A bhuí le foirmeacha iarratais, faigheann eagraíochtaí agus grúpaí eolas comhsheasmhach ó gach iarratasóir atá leagtha amach i bhformáid chaighdeánaithe. Féadfaidh sé sin a fhágáil gur fusa athbhreithniú a dhéanamh ar an eolas ná má chuireann gach iarratasóir CV aonair isteach, cuir i gcás.

#### Grinnscrúdú an Gharda Síochána (agus imréiteach póilíneachta ó dhlínsí eile).

Ba cheart d’eagraíochtaí agus do ghrúpaí a chinntiú go ndéantar grinnfhiosrúchán cuí ar dhaoine a bheidh ag obair nó ag déanamh obair dheonach le leanaí nó daoine fásta (a d’fhéadfaí a mheas a bheith soghonta). Ní mór d’eagraíochtaí agus do ghrúpaí tagairt do na hAchtanna um an mBiúró Náisiúnta Grinnfhiosrúcháin (Leanaí agus Daoine Soghonta), 2012-2016, lena chinntiú go bhfuil siad ag comhlíonadh na gceanglas atá iontu. Leis na hAchtanna um an mBiúró Náisiúnta Grinnfhiosrúcháin (Leanaí agus Daoine Soghonta), 2012-2016, cuirtear bonn reachtúil ar fáil maidir le grinnfhiosrúchán a dhéanamh ar dhaoine a dhéanann obair ábhartha le leanaí nó daoine soghonta. Cruthaítear cionta agus pionóis leis na hAchtanna freisin do dhaoine a dteipeann orthu cloí lena gcuid forálacha.

Is den tábhacht go mbeadh eagraíochtaí soiléir le hiarratasóirí maidir le haon cheanglas grinnfhiosrúcháin do phost/ról.

Mura bhfuil gnáthchónaí ar an iarratasóir in Éirinn nó má chaith sé am ina chónaí/ag obair thar lear, beidh sé tábhachtach imréiteach póilíneachta cuí a lorg ó na tíortha sin.

#### Cinnteoireacht maidir le hoiriúnacht i gcás nochtadh grinnfhiosrúcháin díobhálach.

Ní mór d’eagraíochtaí agus do ghrúpaí a bheith soiléir maidir leis na cionta coiriúla a bhféadfar iarratasóir a eisiamh ó phost/ról áirithe ina leith. Ba cheart an t‑eolas sin a léiriú i mbeartas agus i nósanna imeachta sa chaoi go mbeidh na critéir oiriúnachta agus an chaoi a ndéanfar cinntí soiléir don uile dhuine.

#### Agallaimh a Dhéanamh.

Ba cheart do bheirt ionadaithe ón eagraíocht/grúpa ar a laghad na hagallaimh a dhéanamh. Ba cheart na ceisteanna a ullmhú roimh ré agus iad bunaithe ar riachtanais an phoist/róil. Ba cheart gach iarratasóir a mheas in aghaidh critéar socraithe.

#### Teistiméireachtaí.

Ba cheart dhá theistiméireacht le déanaí ar a laghad a lorg don iarratasóir sula bhfostófar duine san eagraíocht/grúpa. Ba cheart teistiméireachtaí a lorg go díreach ón moltóir agus ba cheart don eagraíocht/grúpa iad a bhailíochtú lena chinntiú gur cruinn an méid atá iontu.

#### Dearbhú Aitheantais.

Ba cheart d’eagraíochtaí/grúpaí dearbhú ar aitheantas iarratasóra a lorg ach iarraidh orthu doiciméid aitheantais fhótagrafaigh bhunaidh a chur ar fáil.

#### Foirmeacha Dearbhúcháin.

Le foirmeacha dearbhúcháin is féidir deis a thabhairt d’iarratasóirí aon eolas a bhfuil seans nach mór don eagraíocht/grúpa a bheith ar an eolas faoi a dhearbhú le linn dóibh duine a roghnú le haghaidh poist/róil. Féadfaidh siad eagraíochtaí a chur ar a suaimhneas freisin.

#### Conarthaí.

Ba cheart a chuimsiú i gconarthaí ceanglais chun beartais, nósanna imeachta agus cóid chosanta na heagraíochta/an ghrúpa a chomhlíonadh.

#### Eolas agus Oiliúint a Chur ar Fáil.

Ba cheart d’eagraíochtaí agus do ghrúpaí a chinntiú go bhfaigheann gach fostaí agus oibrí deonach ionduchtú i leith aon bheartas, nós imeachta agus cód iompair maidir le cosaint. Ba cheart dóibh a chinntiú, maidir leis na daoine siúd uile a gcuimsítear ina róil nó a bhféadfaí a chuimsiú iontu teagmháil le leanaí agus daoine fásta (ar daoine fásta iad a d’fhéadfadh a bheith soghonta agus i mbaol), go bhfaigheann siad eolas agus oiliúint chuí maidir le cosaint ar mhaithe lena chur ar a gcumas a bpost/ról a chomhlíonadh go héifeachtach.

#### Naisc:

[An tAcht um Thús Áite do Leanaí, 2015](https://www.tusla.ie/children-first/children-first-guidance-and-legislation/)

[Na hAchtanna um an mBiúró Náisiúnta Grinnfhiosrúcháin (Leanaí agus Daoine Soghonta) 2012 go dtí 2016](https://www.irishstatutebook.ie/eli/2012/act/47/enacted/en/html)

[Ríomhfhoghlaim Tusla](https://www.tusla.ie/children-first/children-first-e-learning-programme/)

[FSS Talamh](https://www.hseland.ie/dash/Account/Login)